**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2016,**

**ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z., zákona č. 628/2005 Z. z., zákona č. 207/2008 Z. z., zákona č. 477/2008 Z. z., zákona č. 145/2010 Z. z., zákona č. 546/2010 Z. z., zákona č. 204/2011 Z. z., zákona č. 220/2011 Z. z., zákona č. 382/2011 Z. z., zákona č. 341/2012 Z. z., zákona č. 340/2015 Z. z. a zákona č. 125/2016 Z. z. sa mení a dopĺňa takto:

1. V § 5 sa odsek 1 dopĺňa písmenom g), ktoré znie:

„g) všetky informácie poskytované na základe tohto zákona; zo zverejnenej informácie musí byť zrejmý obsah žiadosti o poskytnutie informácie a obsah a spôsob vybavenia žiadosti, ako aj identifikačné údaje povinnej osoby“.

1. V § 6 ods. 1 sa na konci dopĺňa táto veta: „Informácie podľa § 5 ods. 1 písm. g) sa zverejňujú bezodkladne a povinná osoba je povinná zverejňovať ich nepretržite; identifikačné údaje žiadateľa sa nezverejňujú.“.

**Čl. II**

Tento zákon nadobúda účinnosť 1. marca 2017.